CELEX: 32009R0215
Language: lv
Date: 2009-03-18 00:00:00
Title: Komisijas Regula (EK) Nr. 215/2009 ( 2009. gada 18. marts ) par dažu preču klasifikāciju kombinētajā nomenklatūrā

19.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 73/17
            
         
      KOMISIJAS REGULA (EK) Nr. 215/2009
   (2009. gada 18. marts)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē atbilstīgi KN kodiem, kas norādīti minētās tabulas 2. ailē, atbilstīgi 3. ailē izklāstītajam pamatojumam.
            
         
               (4)
            
            
               Ieteicams noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kura neatbilst šās regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa (2) izveidi.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 18. martā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  T. s. “radiouztvērēja modulis”, kas paredzēts iebūvēšanai mehānisko transportlīdzekļu radiouztvērējos, kopā ar citiem tādiem komponentiem kā barošanas bloks, signāla procesori, audiosignāla pastiprinātāji un kanālu atmiņas shēmas.
                  Modulis sastāv no radiofrekvenču bloka, starpfrekvenču bloka un AM/FM demodulācijas shēmām.
                  Modulis izolē radiofrekvences un demodulē audiosignālu, bez tā tālākas apstrādes.
               
               
                  8527 29 00
               
               
                  Klasifikācija noteikta, ievērojot kombinētās nomenklatūras 1., 2. a) un 6. vispārīgo interpretācijas noteikumu un KN kodu 8527 un 8527 29 00 aprakstu.
                  Tā kā modulim ir visi radiopārraižu uztveršanai un audiosignāla apstrādei vajadzīgie komponenti (radiofrekvenču bloks, starpfrekvenču bloks, AM/FM demodulācijas shēmas), tam saskaņā ar 2. a) interpretācijas noteikumu ir pozīcijā 8527 klasificējama gatava vai pabeigta produkta pamatīpašības. Tāpēc minētais modulis ir klasificējams šajā pozīcijā.
                  Šā iemesla dēļ to nevar klasificēt pozīcijā 8529 kā detaļu, kas piemērota tikai vai galvenokārt pozīcijā 8527 klasificētajai aparatūrai.
                  Tāpēc šis modulis jāklasificē pozīcijā 8527 kā mehāniskajos transportlīdzekļos izmantojams radiouztvērējs, kas nevar darboties bez ārēja barošanas avota.